Šeks se predomišlja: Neće u mirovinu, pomagao bi Kolindi

U kuloarima HDZ-a ovih dana kruži informacija da bi upravo Vladimir Šeks mogao biti savjetnik novoizabrane predsjednice Kolinde Grabar Kitarović za pravna pitanja

<p><b>Sigurno je da neću više sjediti u Saboru, niti u Vladi, </b>ali ima mnogo prostora na kojem mogu dati svoj doprinos. Na primjer, mogu biti specijalni politički savjetnik ili vanjski savjetnik odbora u Hrvatskom saboru, otkrio je svoje planove potkraj prošle godine Vladimir Šeks, doajen HDZ-a, čovjek koji se s 71 godinom života i 25 godina u politici očito ne miri s mirovinom. S pobjedom Kolinde Grabar Kitarović na predsjedničkim izborima izgleda da bi se te njegove riječi, dane potkraj prošle godine, mogle i ostvariti. </p><p>Naime, u kuloarima HDZ-a ovih dana kruži informacija da bi upravo Vladimir Šeks, čovjek koji je preživio sve svoje stranačke šefove - Franju Tuđmana, Ivu Sanadera i Jadranku Kosor, uvijek spretno se približivši novom vodstvu, sada <b>mogao zasjesti na Pantovčak ili pak u Visoku ulicu. On bi navodno trebao biti savjetnik novoizabrane predsjednice</b> Kolinde Grabar Kitarović <b>za pravna pitanja,</b> a s obzirom na njegovu znakovitu rečenicu to je zapravo izgledno. Šeks je u dobrim odnosima s Kolindom Grabar Kitarović, barem kako tvrde oni bliski njemu, a s obzirom na to da se nikako ne može pomiriti s političkom mirovinom, u koju su ga neki koji ga baš ne preferiraju u stranci, odavno spremili, ovaj njegov manevar zadovoljio bi sve njegove ambicije. Možda čak i više od toga da bude izabran za Ustavnog suca u veljači ove godine, kada istječe mandat dvojici sudaca.</p><p>Ponuda da bude savjetnik predsjednice nešto je najbolje što mu se u posljednje vrijeme dogodilo.</p><p><b><i><a href="http://24sata.newspaperdirect.com/epaper/hr/viewer.aspx" rel="" title="">>>>Više pročitajte u Expressu!</a></i></b></p>